**Tagfelvételi tájékoztató**

**Tisztelt Hölgyem**

**Tisztelt Uram**

Tagfelvétellel kapcsolatos érdeklődését köszönettel vettük.

**Ha az alábbi tájékoztató levél elolvasását követően úgy dönt, hogy Klubunk tagja szeretne lenni, teendői a következők:**

Az aktuális év januárjában egy **"Tagnyilvántartó lap"-ot /Adatlap/**kell kitölteni, majd a beiratkozási napok valamelyikén  a kitöltött  Adatlap leadásával egy időben az éves tagdíjat is egy összegben be kell fizetni.  Az éves tagdíj jelenleg 2023-as évben **3000-ft/év.**

Befizetést követően azonnal átadásra kerül  az év  I. féléves programja és a névre szóló Tagsági igazolvány, melyet ajánljuk szigorúan megőrizni.

 Az I. és II. féléves programunk  "A"  és  "B" elnevezésű klubnapokból áll.

Az "A"  klubnapok helyszíne alapvetően a VOKE JAMK Színházterme, vagy a meghirdetett helyszínen, a kezdés időpontja alapvetően 14.00 óra, vagy a meghirdetett kezdő időpontban.

A   "B"  klubnapok általában vonatos, buszos kirándulások, melyek távolságtól függően fél, illetve egy napot vesznek igénybe.

**Fontos tudnivaló még, hogy mindkét klubnapunk  /A, B/ szerdai napon kerül megrendezésre.**

Még egyszer nagyon köszönöm a Klubunk iránti érdeklődést, egyben tolmácsolom Klubvezető Úr rövid tájékoztatóját.

Zupka Sándor klubvezető úr megbízásából, hatás-, és jogkörében eljárva, rövid tájékoztatást szeretnék adni, Klubunk elvárásairól, működéséről.

**Alapkövetelményeink/kéréseink a klubtagsági jogviszonyt kezdeményező irányába**

-Igazolt Dunakeszi lakos,

-Befizeti a meghatározott határidő végéig az éves tagdíjat, mely jelenleg 3000 Ft.

-Kitölti a tagnyilvántartó lap minden részletét/sorát,

-Önként, ellenszolgáltatás nélkül részt vesz a Dunakeszi Nyugdíjas Kiránduló Klub életében,

-Ha klubvezető megkéri valamilyen feladatban való részvételre, azt önként, ellenszolgáltatás nélkül teljesíti,

-Elfogadja, hogy a klub a kitűzött célokat közhasznú tevékenységként, a tevékenység megvalósítását nyereség és vagyonszerzési cél nélkül, közhasznú civil klub formájában végzi.

Meggyőződésünk az, hogy igazi közösség csak ott jöhet létre, ahol az emberek szeretik és tisztelik egymást, barátként tudnak együtt lenni és élni az érdek, a vallás, a politika, a társadalmi helyzet és világnézet mellőzésével, távoltartásával.

**„Itt mindenki családtag, és csak is így viselkedhetünk egymással szemben!”**

**„Ha velünk vagy, otthon vagy!”   „Ha velünk vagy, nem vagy egyedül!**

**„A múltat hátrahagyva a jelenben élünk, de bizakodóan a jövőbe tekintünk!”**

**„A Dunakeszi Nyugdíjas Kiránduló Klub az élet jó oldala!”**

A társasági érintkezési forma a kölcsönös tisztelet és a tegeződő hangnem/verbális és írott formában.

A klubunk jelenlegi létszáma: **336** **fő.** Többségében hölgyek a klubtagok, azaz **80** **%.**  Az urak **20 %-kal** képviselik a klub férfi társadalmát. Sajnos az össz. létszámból csak **28 %-ban** élnek párkapcsolatban.

A klub egy politikamentes demokratikus alapú lineáris - törzskari vezetési modell szerint működő szervezet.

**A honlapon** rátekintést nyerhettek klubéletünk részleteire.  Ezzel és így a zsákbamacska effektus elkerülhető.

Köszönettel és szívélyes üdvözlettel:                       **Almásy Sarolta**

**Kirándulás szervező és Tagnyilvántartási feladatokért felelős vezető**